# שיעור כללי בגדר ברכות התורה

מכיוון שעסקנו בברכת המזון לפניו ולאחריו ובמקור הדין ישנו דיון על ברכת התורה ננסה היום לדון ביסודות ברכות התורה.

למי שלא עסק כדאי לראות בעיקר את מקורות התנאים והאמוראים ואת הדיון אם דאורייתא או דרבנן ואת הפוסקים.

## מקור הדין

### מכילתא דרבי ישמעאל מס' דפסחא, בא, פרשה טז

#### ומנין שהן מברכין על המזון? שנאמר: "ואכלת ושבעת וברכת" (דברים ח י) זו ברכה ראשונה, "על הארץ" זו ברכה שנייה, "הטובה" זו ירושלם, נאמר "ההר הטוב הזה והלבנון", (דברים ג כה( "אשר נתן לך" שגמלנו כל טוב.

#### רבי חייא בר נחמני אמר משום רבי ישמעאל: הרי הוא אומר "ואכלת ושבעת" מה זה מחוסר 'אשר נתן לך'? בין מדה טובה למדה פורענות.

#### אין לי אלא מזון שהוא טעון ברכה לאחריו, לפניו מנין? היה רבי ישמעאל אומר: קל וחומר הוא, מה כשאכל ושבע הרי הוא טעון ברכה, כשהוא תאב לא כל שכן?!

#### רבי נתן אומר: הרי הוא אומר 'כבואכם העיר כן תמצאון אותו בטרם יעלה

#### הבמתה לאכל כי לא יאכלו העם עד בואו כי הוא יברך הזבח' וגו' רבי יצחק אומר: הרי הוא אומר 'ועבדתם את יי' אלהיכם וברך את לחמך ואת מימך' (שמות כד כה) אימתי הוא לחמך - עד שלא אכלתו.

#### אין לי אלא אכילת מזון שטעון ברכה לפניו ולאחריו, תורה מנין? רבי ישמעאל אומר: קל וחומר, ומה אם מזון שהוא חיי שעה טעון ברכה לפניו ולאחריו תורה שיש בה עולם הבא דין הוא שתטעון ברכה לפניה ולאחריה.

#### ר' יהודה בן בתירה אומר הרי הוא אומר ואכלת ושבעת מה זה מחוסר טובה זו תורה דכתיב כי לקח טוב וגו' (משלי ד ב).

#### ר' חנינא בן אחי ר' יהושע אומר הרי הוא אומר כי שם ה' אקרא הבו גודל לאלהינו, כי שם השם אקרא זה המברך, הבו גודל לאלהינו אלו העונים אחריו ומה הן עונים אחריו ברוך יי המבורך לעולם,

מכילתא דרבי ישמעאל מס' דפסחא, בא, פרשה טז

### תוספתא ברכות פרק ו הלכה א

#### ברכת הזימון מן התורה שנ' ואכלת ושבעת וברכת זו ברכת הזימון את ה' אלהיך זו ברכה ראשנה על הארץ זו ברכת הארץ הטובה זו ירושלם שנא' ההר הטוב הזה והלבנון אשר נתן לך ה' זו הטוב והמטיב מניין שכשם שאתה מברך לאחריו כך מברך לפניו ת"ל אשר נתן לך משעה שנתן לך מניין אף על ההרים ועל הגבעות ת"ל על הארץ מנין אף על התורה ועל המצות ת"ל אשר נתן לך ואו' ואתנה לך את לוחות האבן

#### ר' מאיר או' מנין שכשם שאתה מברך על הטובה כך אתה מברך על הרעה ת"ל אשר נתן לך ה' אלהיך אליך דיינך בכל דין שדנך בין במדת הטוב בין במדת פורענות

### תלמוד בבלי ברכות דף כא עמוד א

#### אמר רב יהודה: מנין לברכת המזון לאחריה מן התורה - שנאמר: ואכלת ושבעת וברכת.

#### מנין לברכת התורה לפניה מן התורה - שנאמר: כי שם ה' אקרא הבו גדל לאלהינו.

#### אמר רבי יוחנן: למדנו ברכת התורה לאחריה מן ברכת המזון מקל וחומר, וברכת המזון לפניה מן ברכת התורה מקל וחומר; ברכת התורה לאחריה מן ברכת המזון מקל וחומר: ומה מזון שאין טעון לפניו - טעון לאחריו, תורה שטעונה לפניה - אינו דין שטעונה לאחריה;

#### ברכת המזון לפניה מן ברכת התורה מקל וחומר: ומה תורה שאין טעונה לאחריה - טעונה לפניה, מזון שהוא טעון לאחריו - אינו דין שיהא טעון לפניו.

#### איכא למפרך: מה למזון - שכן נהנה, ומה לתורה - שכן חיי עולם!

#### ועוד, תנן: על המזון מברך לאחריו ואינו מברך לפניו! תיובתא.

מהרש"א [חדושי אגדות] מסכת ברכות דף כא עמוד א

#### מנין לברכת התורה כו'. מצאתי כתוב דהכי משמע ליה ברכת התורה כי שם ה' אקרא דהיינו כשאני קורא בתורה שהיא כולה שמות של הקדוש ברוך הוא שכל התורה באותיותיה היא שמותיו של הקדוש ברוך הוא כדאיתא במדרשות וק"ל.

ברם רש"י לא פרש כך:

#### כי שם ה' אקרא - כשבא משה לפתוח בדברי שירה אמר להם לישראל: אני אברך תחלה, ואתם ענו אחרי אמן, כי שם ה' אקרא בברכה, אתם - הבו גודל לאלהינו באמן, הכי מפרשי לה במסכת יומא (דף ל"ז, א').

#### רש"י מסכת ברכות דף כא עמוד א

### ברכות מח ע"ב

#### תנו רבנן: מנין לברכת המזון מן התורה? שנאמר: ואכלת ושבעת וברכת - זו ברכת הזן, את ה' אלהיך - זו ברכת הזמון, על הארץ - זו ברכת הארץ, הטובה - זו בונה ירושלים, וכן הוא אומר: ההר הטוב הזה והלבנון, אשר נתן לך - זו הטוב והמטיב. אין לי אלא לאחריו, לפניו מנין? אמרת קל וחומר, כשהוא שבע מברך - כשהוא רעב לא כל שכן? רבי אומר: [אינו צריך], ואכלת ושבעת וברכת - זו ברכת הזן, אבל ברכת הזמון - מגדלו לה' אתי נפקא, על הארץ - זו ברכת הארץ, הטובה - זו בונה ירושלים, וכן הוא אומר ההר הטוב הזה והלבנון, הטוב והמטיב - ביבנה תקנוה. אין לי אלא לאחריו, לפניו מנין? תלמוד לומר: אשר נתן לך - משנתן לך. רבי יצחק אומר: אינו צריך, הרי הוא אומר וברך את לחמך ואת מימיך, אל תקרי וברך אלא וברך, ואימתי קרוי לחם - קודם שיאכלנו. רבי נתן אומר: אינו צריך, הרי הוא אומר: כבאכם העיר כן תמצאון אותו בטרם יעלה הבמתה לאכול כי לא יאכל העם עד באו כי הוא יברך הזבח אחרי כן יאכלו הקראים. וכל כך למה? לפי שהנשים דברניות הן. ושמואל אמר: כדי להסתכל ביפיו של שאול, דכתיב: משכמו ומעלה גבה מכל העם. ורבי יוחנן אמר: לפי שאין מלכות נוגעת בחברתה אפילו כמלא נימא.

#### ואין לי אלא ברכת המזון, ברכת התורה מנין?

#### אמר רבי ישמעאל: קל וחומר, על חיי שעה מברך - על חיי עולם הבא לא כל שכן?

#### רבי חייא בר נחמני תלמידו של רבי ישמעאל אומר משום רבי ישמעאל: אינו צריך, הרי הוא אומר: על הארץ הטובה אשר נתן לך, ולהלן הוא אומר: ואתנה לך את לחת האבן והתורה והמצוה וגו'.

#### רבי מאיר אומר: מנין שכשם שמברך על הטובה כך מברך על הרעה? תלמוד לומר: אשר נתן לך ה' אלהיך - דיינך, בכל דין שדנך, בין מדה טובה ובין מדה פורענות.

#### רבי יהודה בן בתירה אומר: אינו צריך, הרי הוא אומר: טובה, הטובה; טובה - זו תורה, וכן הוא אומר: כי לקח טוב נתתי לכם, הטובה - זו בנין ירושלים, וכן הוא אומר ההר הטוב הזה והלבנון.

#### תלמוד בבלי מסכת ברכות דף מח עמוד ב

### תלמוד ירושלמי (וילנא) מסכת ברכות פרק ז הלכה א

#### כתוב בתורה ברכה לפניה ואין כתוב בתורה ברכה לאחריה מה כתיב בה לפניה [שם לב ג] כי שם ה' אקרא הבו גודל לאלהינו, כתיב במזון ברכה לאחריו ואין כתיב לפניו מה כתיב לאחריו ואכלת ושבעת וברכת.

#### ומניין ליתן את האמור בזה בזה ואת האמור בזה בזה?

#### ר' שמואל בר נחמני בשם ר' יונתן אתיא שם שם לגזירה שוה מה שם שנא' בתורה ברכה לפניו. אף שם שנא' במזון (ואכלת לפני ה' אלהיך וגו' לשכן שמו שם מעשר דגנך) ברכה לפניו. ומה שם שנאמר במזון ברכה לאחריו. אף שם שנאמר בתורה לאחריה.

#### עד כדון כרבי עקיבא, כר' ישמעאל?

#### רבי יוחנן בשם רבי ישמעאל קל וחומר. מה אם מזון שאין טעון ברכה לפניו טעון ברכה לאחריו. תורה שהיא טעונה ברכה לפניה אינו דין שתהא טעונה ברכה לאחריה. עד כדון תורה. מזון מה. אם תורה שאינה טעונה ברכה לאחריה טעונה ברכה לפניה. מזון שטעון ברכה לאחריו אינו דין שטעון ברכה לפניו.

#### ר' יצחק ור' נתן: ר' יצחק אמר [שמואל א ט יג] כי הוא יברך הזבח ואח"כ יאכלו הקרואים.

#### ר' נתן אומר [שמות כג כה] ועבדתם את ה' אלהיכם וברך את לחמך ואת מימיך אימתי הוא קרוי לחמך ואת מימיך עד שלא אכלת.

#### רבי אומר מה אם בשעה שאכל ושבע צריך לברך. בשעה שהוא תאב לאכול לא כל שכן.

#### עד כדון מזון. תורה מה. אם מזון שאינו אלא חיי שעה טעון ברכה לפניו ולאחריו. תורה שהיא חיי עד לא כל שכן.

#### רבי זעירא בעי אילין ג' קרויות מה את עביד לון בשלשה שאכלו כאחת או בשלשה שאכלו זה בפני עצמו וזה בפני עצמו וזה בפני עצמו. אין תעבדינון כשלשה שאכלו כאחת הראשון מברך ברכה ראשונ' והאחרון ברכה אחרונה והאמצעי אינו מברך כל עיקר. אין תעבדינון כשלשה שאכלו זה בפני עצמו וזה בפני עצמו וזה בפני עצמו אפי' האמצעי מברך לפניו ולאחריו. א"ר שמואל בר אבדימא לא למדו ברכת התורה מברכת הזימון אלא לרבים ואם לרבים אפי' בינו לבין עצמו לא יברך. א"ר אבא מרי אחוי דר' יוסי עשאוה כשאר כל מצותיה של תורה. מה שאר כל המצות טעונות ברכה אף זו טעונה ברכה.

**ירושלמי ברכות ו':א'**

#### רִבִּי חַגַּיי וְרִבִּי יִרְמְיָה סָ‍לְקוּן לְבֵּי חַנְווָתָא קָפַץ רִבִּי חַגַּיי וּבֵירַךְ עֲלֵיהֶן. אָמַר לֵיהּ רִבִּי יִרְמְיָה יְאוּת עָ‍בְדַת שֶׁכָּל הַמִּצְוֹת טְעוּנוֹת בְּרָכָה. וּמְנַיִן שֶׁכָּל הַמִּצְוֹת טְעוּנוֹת בְּרָכָה[[1]](#footnote-0). רִבִּי תַּנְחוּמָא רִבִּי אַבָּא בַּר כַּהֲנָא בְּשֵׁם רִבִּי אֶלְעָזָר וְאֶתְּנָה לְךָ אֶת לוּחוֹת הָאֶבֶן הַתּוֹרָה וְהַמִּצְוָה. הִקִּישׁ תּוֹרָה לְמִצְוָה. מַה תוֹרָה טְעוּנָה בְרָכָה אַף מִצְוָה טְעוּנָה בְרָכָה.

**ירושלמי מגילה דף ע"א**

אָמַר רִבִּי שְׁמוּאֵל בַּר אֶבְדַּוּמָא. לָֽמְדוּ בִּרְכַת הַתּוֹרָה מִבִּרְכַּת הַמָּזוֹן אֶלָּא לָרַבִּים. אִם לָרַבִּים אֲפִילוּ בֵינוֹ לְבֵין עַצְמוֹ אֵינוֹ מְבָרֵךְ. אָמַר רִבִּי אַבָּא מָרִי אַחוֹי דְרִבִּי יוֹסֵה. עֲשָׂאוּהָ כִשְׁאָר כָּל־הַמִּצְוֹת שֶׁבַּתּוֹרָה. מַה **שְׁאָר כָּל־הַמִּצְוֹת** טְעוּנוֹת בְּרָכָה אַף זוֹ טְעוּנָה בְרָכָה.

### תלמוד בבלי מסכת בבא מציעא דף פה עמוד א

#### אמר רב יהודה אמר רב: מאי דכתיב מי האיש החכם ויבן את זאת ואשר דבר פי ה' אליו ויגדה על מה אבדה הארץ, דבר זה אמרו חכמים ולא פירשוהו, אמרו נביאים ולא פירשוהו, עד שפירשו הקדוש ברוך הוא בעצמו. שנאמר ויאמר ה' על עזבם את תורתי אשר נתתי לפניהם. אמר רב יהודה אמר רב: שלא ברכו בתורה תחילה.

#### (יב) וַיֹּאמֶר יְקֹוָק עַל עָזְבָם אֶת תּוֹרָתִי אֲשֶׁר נָתַתִּי לִפְנֵיהֶם וְלֹא שָׁמְעוּ בְקוֹלִי וְלֹא הָלְכוּ בָהּ:

#### ירמיהו פרק ט פסוק יב

רש"י מסכת בבא מציעא דף פה עמוד ב

#### שלא ברכו בתורה תחילה - כשהיו עוסקין בתורה לא היו מברכין לפניה, קרא יתירא דאשר נתתי לפניהם קא דרש ברכת אשר (ג) (נתן לנו תורת אמת) +מסורת הש"ס: בחר בנו מכל העמים+ שהיא לפניה של דברי תורה, וכיון דלא מברכי - גליא דעתייהו שאינה מתנה חשובה להם.

ספרי דברים פרשת האזינו פיסקא שו

#### כי שם ה' אקרא, רבי יוסי אומר מנין לעומדים בבית הכנסת ואומרים ברכו את ה' המבורך שעונים אחרים ברוך ה' המבורך לעולם ועד שנאמר כי שם ה' אקרא הבו גדל לאלהינו, אמר לו רבי נהוריי השמים דרך ארץ היא גוליירים מתגרים במלחמה וגבורים נוצחים. ומנין שאין מזמנים אלא בשלשה שנאמר כי שם ה' אקרא הבו גדל לאלהינו. ומנין שעונים אמן אחר המברך שנאמר הבו גדל לאלהינו.

## הסוגיה בי"א ע"ב בברכות

#### אמר רב יהודה אמר שמואל: השכים לשנות, עד שלא קרא קריאת שמע צריך לברך, משקרא קריאת שמע אינו צריך לברך, שכבר נפטר באהבה רבה. אמר רב הונא: למקרא - צריך לברך, ולמדרש - אינו צריך לברך; ורבי אלעזר אמר: למקרא ולמדרש - צריך לברך, למשנה - אינו צריך לברך; ורבי יוחנן אמר: אף למשנה נמי צריך לברך, [אבל לתלמוד אינו צריך לברך]. ורבא אמר: אף לתלמוד צריך (לחזור ולברך) [לברך]; דאמר רב חייא בר אשי: זימנין סגיאין הוה קאימנא קמיה דרב לתנויי פרקין בספרא דבי רב, הוה מקדים וקא משי ידיה ובריך, ומתני לן פרקין. מאי מברך? אמר רב יהודה אמר שמואל: אשר קדשנו במצותיו וצונו לעסוק בדברי תורה. ורבי יוחנן מסיים בה הכי: הערב נא ה' אלהינו את דברי תורתך בפינו ובפיפיות עמך בית ישראל ונהיה אנחנו וצאצאינו וצאצאי עמך בית ישראל כלנו יודעי שמך ועוסקי תורתך, ברוך אתה ה' המלמד תורה לעמו ישראל. ורב המנונא אמר: אשר בחר בנו מכל העמים ונתן לנו את תורתו. ברוך אתה ה' נותן התורה. אמר רב המנונא: זו היא מעולה שבברכות. הלכך לימרינהו לכולהו.

#### תלמוד בבלי מסכת ברכות דף יא עמוד ב

## מדאורייתא או מדרבנן:

**השגות הרמב"ן לספר המצוות לרמב"ם שכחת העשין מצוה טו**

#### מצוה טו שנצטוינו להודות לשמו ית' בכל עת שנקרא בתורה על הטובה הגדולה שעשה לנו בתתו תורתו אלינו והודיענו המעשים הרצויים לפניו שבהם ננחל חיי העולם הבא. וכאשר נצטוינו בברכה אחר כל האכילה כן נצטוינו בזו. ובשלישי שלברכות (כא א) אמרו מנין לברכת התורה לפניה מן התורה שנ' כי שם י"י אקרא הבו גודל לאלהינו. ורצה ללמוד ברכת המזון לפניו שיהיה מן התורה ק"ו מזה. אמרו ומה תורה שאינה טעונה ברכה לאחריה טעונה לפניה מזון שטעון לאחריו אינו דין שטעון לפניו. והשיבו על זה מדרך הפירכות מה לתורה שכן חיי עולם. ועוד תנן על המזון מברך לאחריו ואינו מברך לפניו. וחפצם בזה שכיון שבעל קרי אינו מברך לפניו במזון והוא מברך לאחריה נלמוד שברכה לאחריו בלבד היא מן התורה ולפיכך אינה בטלה מפני תקנתם בטביל' בעלי קריין ושמע מינה דקל וחומר פריכא הוא. והעולה מזה שברכת התורה לפניה מצות עשה דאורייתא. ובגמרא דבני מערבא (רפ"ז) אמרו כתוב בתורה ברכה לפניה ואין כתוב בה ברכה לאחריה מה כתוב בה לפניה כי שם י"י אקרא הבו גודל לאלהינו כתוב במזון ברכה לאחריו אין כתוב בו ברכה לפניו מה כתוב בו לאחריו ואכלת ושבעת וברכת את י"י אלהיך ומנין ליתן את האמור בזה לזה וכו'. מכלל זה מתבאר שהברכה הזו מן התורה. ואין ראוי למנותה מצוה אחת עם הקריאה כמו שמקרא בכורים (ע' קלב) אינו נמנה אחת עם הבאתן (ע' קכה) וספור יציאת מצרים (ע' קנז) עם אכילת הפסח (ע' נו):

משנה ברורה סימן מז ס"ק א

#### (א) ברכת התורה - עיין בשאגת ארי' סי' כ"ד דמסיק שברכת התורה הוא מן התורה ולכן אם נסתפק לו אם בירך ברכת התורה [א] חוזר ומברך ומ"מ כיון שהוא לו ספק [ב] לא יברך אלא ברכת אשר בחר בנו שהיא המעולה שבברכות כדאיתא בגמ' ועיין בשע"ת שהביא בשם קצת אחרונים דסוברין דמספק לא יחזור ויברך ובאמת קשה מאד לסמוך עליהם אחר דהרבה ראשונים [הלא המה הרמב"ן והחינוך והרשב"א בפ' ג' שאכלו] סוברים דבה"ת הוא מן התורה וידוע שעונש מי שאינו מברך על התורה גדול מאד. אך אם נזכר זה לאחר התפלה שכבר בירך ברכת אהבה רבה אפשר דיש להקל בזה אפילו אם לא למד תיכף לאחר התפלה [פמ"ג בפתיחה] ואם יכול לבקש מאחר שיוציאנו בבה"ת או שיכוין לכתחלה בברכת אהבה רבה לפטור וללמוד תיכף לאחר התפלה מה טוב. ובפרט לפי מה שמצאתי אח"כ בספר מאמר מרדכי שמביא בשם הלבוש וע"ת ג"כ דהוא מדרבנן בודאי צריך ליזהר לכתחלה לעשות כן. וברכת התורה בצבור לכו"ע דרבנן משום כבוד הצבור שהרי כבר בירך בשחרית [אחרונים]:

## ברכה לפני כל לימוד או אחת ביום?

**תוספות מסכת ברכות דף יא עמוד ב ד"ה שכבר נפטר**

#### שכבר נפטר באהבה רבה. עד הלכך נימרינהו לכולהו - בירושלמי יש הא דאמרי' שכבר נפטר באהבה רבה והוא ששנה על אתר פירוש לאלתר שלמד מיד באותו מקום.

#### ונשאל להרב ר' יצחק כגון אנו שאין אנו לומדין מיד לאחר תפלת השחר שאנו טרודין והולכים כך בלא למוד עד אמצע היום או יותר אמאי אין אנו מברכין ברכת התורה פעם אחרת כשאנו מתחילין ללמוד.

#### והשיב ר"י דלא קיימא לן כאותו ירושלמי הואיל וגמר' שלנו לא אמרו ואין צריך לאלתר ללמוד. ועוד אפי' לפי הירושלמי דוקא אהבה רבה דלא הוי עיקר ברכה לברכת התורה דעיקר אהבה רבה (ד) לק"ש נתקן ובשביל היא אינו נפטר מברכת התורה אלא אם ילמוד מיד וגם לא יעשה היסח הדעת. אבל ברכת אשר בחר בנו וברכת לעסוק בדברי תורה שהן עיקר לברכת התורה פוטרת כל היום.

#### וא"ת מאי שנא מסוכה שצריך לברך על כל סעודה וסעודה לישב בסוכה. וי"ל דשאני תורה שאינו מייאש דעתו דכל שעה אדם מחוייב ללמוד דכתיב והגית בו יומם ולילה והוי כמו יושב כל היום בלא הפסק. אבל אכילה בסוכה יש שעה קבועה. ....

#### והיה אומר ר"ת כשאדם עומד ממטתו בלילה (בשחרית) ללמוד שא"צ לברך ברכת התורה מפני שברכת התורה של אתמול שחרית פוטרת עד שחרית אחרת ולא נהירא.

#### והצרפתים נהגו לומר פסוקים (ה) וברכת כהנים וגם אלו דברים שאין להם שיעור שהיא משנה (פ"א דפאה) ואלו דברים שאדם אוכל פירותיהן כו' שהיא ברייתא (מס' שבת קכז.) מפני הירושלמי דבעי שילמוד על אתר. אבל א"צ כמו שכתבתי כבר.

**שו"ת רש"י סימן רסא**

#### והרב ר' שמעיה זצ"ל, תלמידו של רש"י כתב: שרש"י זצ"ל כשהיה משכים לעסוק בתורה מברך ברכות התורה. וכשהלך לביהכ"נ לומר ברכות ופסוקי דזמרה חוזר ומברך בתורה, כמו באותן הימים שלא השכים ללמוד. ונתן טעם לדבריו: כמו דברכת התורה לא חשיבה ברכה לבטלה, אף על פי שכבר בירך קודם שיקרא פ' קרבנות ואיזהו מקומן ור' ישמעאל, ה"ה דלא חשיב כאן ברכה לבטלהא:

**שו"ת מהר"ם מרוטנבורג דפוס פראג סימן מג**

#### ומה ששאלת מברכת התורה עיין בתוס' דברכות (י"א ע"ב ד"ה שכבר) ושם תמצא מפורש תשו' ר"י ודברי רבינו שמעון בשם רש"י ואני נוהג שלא לברך אלא בפעם ראשונה שאני עוסק בתורה ביום אם קודם בית הכנסת אני מברך איני חוזר ומברך בבי"הכנ כשאיני משכים אני מברך בבי"הכנ ותו לא כל היום אפי' [כשאני] מפסיק ואוכל כי איני מסיח דעתי אך כשאני ישן ביום שינת קבע אני חוזר ומברך ושלום מאיר בר' ברוך זלה"ה.

**שו"ת מן השמים סימן י**

ועוד שאלתי על ברכת התורה אם צריך לברך בכל פעם ופעם שישב ללמוד כמו שנאמר בתפלין שמברך כל זמן שמניחין, או אם אינו צריך לברך אלא ברכות שמברך בשחרית יוצא בהם כל היום.

#### והשיבו: כבוד אלהים הסתר דבר,1 והמברך יתברך באלהי אמן,2 ונסתפקתי בתשובה זו ושניתי לשאול כבראשונה, והשיבו: אינו דומה ברכת התורה לברכת שאר המצות.3. כי בעבור שהגיית התורה חיי האדם כל היום תקנו עליה שלש ברכות4 לעסוק והערב נא ואשר בחר בנו, וברכת לעסוק היא במקום ברכת המצות, והערב היא שמתפללים לפני המקום שיזכה ללמוד וללמד, ואשר בחר בנו ברכת הודייה שחייבין ישראל להודות לה' אשר בחר בם מכל אומה ולשון ונתן להם התורה. ועוד תקנו שתי ברכות שלפני קריאת שמע שחרית וערבית שעיקרם על הגיית התורה5 אבל ברכת שאר המצות מטבע קצר, ומברכין עליהן כל זמן שמפסיקים ביניהם, הלוא תראה כי לכבוד ספר תורה כשקוראים בו בבהכנ"ס תקנו לברך ברכת התורה שהיא אשר בחר בנו ולא הצריכוני /הצריכונו/ לברך ברכת לעסוק שהיא במקום ברכת המצות וגם לא ברכת הערב בעבור שהיא תפלה, ולפי שהיא תפלה תקנו את שלשתן שחרית בעת התפלה.

**שו"ת הרשב"א החדשות (מכתב יד) סימן יב**

שאלת ספר תורה שאינו עשוי כהלכתו מן הדברים הפוסלין, אם מותר לברך הקורא בו אם אסור לברך. ומצאתי שנשאל הר"ם במז"ל והשיב מותר לברך וכו'.

תשובה אני לא ראיתי תשובת הר"ם במז"ל ועל מה נשאל ועל מה השיב. אבל לפי שטת הגמרא ברכת התורה נחלקת לשני חלקים. החלק הראשון, שכל העוסק בתורה שבכתב או שבעל פה קודם שיקרא קרית שמע, צריך לברך ברכת התורה, אבל אם בא לעסוק בתורה אחר שקרא קרית שמע אינו צריך לברך, וכדאמרינן פרק מאימתי2 לאחר שיקרא קרית שמע אין צריך לברך מאי טעמא שכבר נפטר באהבה רבה. וגרסינן עלה בירושלמי3, והוא ששנה על אתר. והראב"ד4 ז"ל כתב, שהוא מצא בירושלמי והוא שקרא על אתר, ולהך גירסא צריך שיקרא קרית שמע מיד שהוא קורא אהבה רבה ואינו צריך ברכה כל היום. ולמאן דגריס התם והוא ששנה על אתר, צריך ברכה כל זמן שהוא רוצה לשנות. ובתוספות5 אמרו שלא הצריכו בירושלמי לחזור ולברך כשלא שנה על אתר, אלא כשנפטר באהבה רבה, לפי שאינה נראית ממש כברכת התורה. אבל במברך אשר בחר בנו אפילו שלא שנה על אתר אינו צריך לחזור ולברך.

#### החלק השני, שכל הקורא בתורה לצבור צריך לברך, ואפילו ברך בבקר אשר בחר. ולא זו בלבד, אלא אפילו היכא דליכא שבעה דידעי לקרות סדר השבת ואיכא גברי דקרו תרי או תלתא זמני, וכדאיתא בתוספתא דמגילה, צריכין לברך, ואפילו ברך בבקר לפניה7. וכל זה החלק השני בקורא בספר תורה שאין בו דבר אחד מדברים הפוסלים, אבל אם יש בו דבר מן הדברים אין מברך עליו. והוא שבירך אשר בחר בשחרית, אבל אם לא בירך בשחרית, ודאי מברך, דלא גרע הקורא בו מקורא מקרא או הלכות או מדרש שצריך לברך.

#### וכמדומה אני שעל זה הצד השיב הר"ם במז"ל שמברכין עליו אם לא ברך אשר בחר בשחרית, אבל אם ברך שחרית ואחר כך קורא בו בצבור, כיון שיש בו מן הדברים הפוסלין אין מברכין עליו8. וכן נראה לי מוכרע מתוך לשונו ז"ל, שהרי כתב בהלכות מזוזה9, וכן ספר תורה שחסר אפילו אות אחת פסול, ובהלכות ספר תורה10 כתב, אבל אם כתב המלא חסר וכו' או שכתב פרשה אחת כשירה הרי זה פסול ואין בו קדושת ספר תורה כלל אלא כחומש מן החומשין שמלמדין בהן התינוקות, עד כאן לשונו ז"ל, הרי עשה אותו כחומש מן החומשין, ובפרק הנזקין11 אסיק רבה ורב יוסף דאמרי תרויהו אין קורין בחומשין בבית הכנסת משום כבוד צבור, ואמר רבי יוחנן ספר תורה שחסר יריעה אחת אין קורין בו. ובמסכת סופרים פרק שלישי12 ספר שנקד ראשי פסוקים שבו אל יקרא בו גלפו או שערב האותיות אל יקרא בו, וכן יש כמה פרטים לשמה שפוסלין אותו מלקרות בו בצבור. וכיון שהוא פסול לקרות בו בצבור אין ספק שאם קראו בו לא יצאו ידי חובתן באותה קריאה וצריכין הן לחזור ולקרות, שאם אתה אומר כן למה קראוהו פסול13, אלא ודאי דבר ברור הוא שצריך לחזור ולקרות, וכיון שכן למה יברך הקורא בו, והלא לא נתקנה ברכת התורה אחר שבירך שחרית אלא לקורא בצבור, וכיון שקריאתו של זה אינה עולה לו אינו נקרא קורא בצבור.

**להלכה סימן מ"ז**

## אחרונים שיש בהם נ"מ למה שלמדנו בברכות הנהנים

## רש"ש

#### ד"ה לא. ור"י היה אומר לחומרא כו'. עי' בגה"ש להגרע"א ז"ל. ולכאורה נראה ראיה להר"י מדלעיל י"א ב' הלכך לימרינהו לכולהו. אך לפי מש"כ הר"ן בפ' ע"פ גבי הסבה דד' כוסות יש לדחות ועי' לקמן (ס' א') כח דהתירא עדיף ליה. ועי' תוס' ר"ה ל"ג א' הביאם המ"א סי' רט"ו סק"ו ויתיישבו שפיר דבריהם דהכא:

#### רש"ש מסכת ברכות דף יב עמוד א

## מנחת שלמה

#### בענינים שונים

#### א. ברכות המצוות - מדאורייתא או מדרבנן

#### לגאון ישראל הגאב"ד בפעיה"ק ירושלים מרן צבי פסח פראנק (שליט"א) זצ"ל. מלאתי את רצונו ונהניתי מאד מדבריו הישרים בקונטרס "מילי דברכות" אשר אחיו (שליט"א) זצ"ל עשה בהם עטרה לספרו ("תולדות זאב" על הש"ס), והנני רושם דברים אחדים שעלו ברעיוני לפום ריהטא.

#### אגב ראיתי דהדר גאונו סובר בפשיטות דלגמ' דידן אם אחד נמצא במצב שהוא אנוס על הברכה ואינו יכול בשום אופן לברך ברכת התורה דגם אסור לו ללמוד תורה משום דכמו שאסור ליהנות מהעוה"ז בלא ברכה כך אסור גם ללמוד תורה והברכה מעכבת דלמודו לא חשיב מצוה אלא עבירה, והוא חדוש גדול, שהרי לא מצינו שיאמרו חז"ל שאסור לעשות מצוה בלא ברכה כמו שאמרו לענין ברכת הנהנין ולמה יתבטל מלמוד תורה שהוא יותר חשוב מכל המצוות שבתורה בגלל זה שאינו יודע לברך.

#### שו"ת מנחת שלמה חלק א סימן צא

## תוקף הברכה

**השגות הרמב"ן לספר המצוות שכחת העשין מצוה טו**

#### "שנצטוינו להודות לשמו ית' בכל עת שנקרא בתורה על הטובה הגדולה שעשה לנו בתתו תורתו אלינו והודיענו המעשים הרצויים לפניו שבהם ננחל חיי העולם הבא. וכאשר נצטוינו בברכה אחר כל האכילה כן נצטוינו בזו. ובשלישי של ברכות (כא א) אמרו מנין לברכת התורה לפניה מן התורה שנ' כי שם י"י אקרא הבו גודל לאלהינו... והעולה מזה שברכת התורה לפניה מצות עשה דאורייתא. ובגמרא דבני מערבא (רפ"ז) אמרו כתוב בתורה ברכה לפניה ואין כתוב בה ברכה לאחריה מה כתוב בה לפניה כי שם י"י אקרא הבו גודל לאלהינו וכו'. מכלל זה מתבאר שהברכה הזו מן התורה. "

**ספר החינוך מצוה תל**

#### "וכל שאר הברכות כולן הן מדרבנן, חוץ מאחת שהיא מן התורה, וכן הוא מפורש בגמרא בברכות [כ"א ע"א] והיא ברכת התורה לפניה, גם הרמב"ן ז"ל יחשוב אותה מצות עשה בפני עצמה... אבל קריאת

#### התורה שהוא חלק השכל, והשכל יודע ומכיר וקודם קבלת התועלת יבין אותו, על כן יחייבנו האל להודות לפניו קודם קריאת התורה. ומודה על האמת ימצא טעם בדברי."[[2]](#footnote-1)

**שולחן ערוך (סימן ר"ט סעיף ג'):**   
כל הברכות אם נסתפק אם בירך אם לאו אינו מברך לא בתחלה ולא בסוף חוץ מברכת המזון מפני שהיא של תורה.

**משנה ברורה (או"ח, מז,,א):**

#### ברכת התורה - עיין בשאגת ארי' סי' כ"ד דמסיק שברכת התורה הוא מן התורה ולכן אם נסתפק לו אם בירך ברכת התורה חוזר ומברך ומ"מ כיון שהוא לו ספק לא יברך אלא ברכת אשר בחר בנו שהיא המעולה שבברכות כדאיתא בגמ' ועיין בשע"ת שהביא בשם קצת אחרונים דסוברין דמספק לא יחזור ויברך ובאמת קשה מאד לסמוך עליהם אחר דהרבה ראשונים [הלא המה הרמב"ן והחינוך והרשב"א בפ' ג' שאכלו] סוברים דבה"ת הוא מן התורה וידוע שעונש מי שאינו מברך על התורה גדול מאד. אך אם נזכר זה לאחר התפלה שכבר בירך ברכת אהבה רבה אפשר דיש להקל בזה אפילו אם לא למד תיכף לאחר התפלה [פמ"ג בפתיחה] ואם יכול לבקש מאחר שיוציאנו בבה"ת או שיכוין לכתחלה בברכת אהבה רבה

**רמב"ם תפילה וברכת כהנים ז'**

(א) כשתיקנו חכמים דברי תפילות אלו, תיקנו ברכות אחרות לברך אותן בכל יום ואלו הן...

(י) המשכים לקרות בתורה קודם שיקרא קריית שמע, בין קרא בתורה שבכתב בין בתורה שבעל פה, נוטל ידיו תחילה, ומברך שלש ברכות ואחר כך קורא, ואלו הן, ברוך אתה י"י אלהינו מלך העולם אשר קידשנו במצוותיו וציונו על דברי תורה, הערב נא י"י אלהינו את דברי תורתך בפינו ובפיפיות עמך כל בית ישראל ונהיה אנחנו וצאצאינו וצאצאי עמך כל בית ישראל יודעי שמך ולומדי תורתך לשמה ברוך אתה י"י נותן התורה, ברוך אתה י"י אלהינו מלך העולם אשר בחר בנו מכל העמים ונתן לנו את תורתו ברוך אתה י"י נותן התורה:

(יא) בכל יום חייב אדם לברך שלש ברכות אלו ואחר כך קורא מעט מדברי תורה. ונהגו העם לקרות ברכת כהנים, ויש מקומות שקורין "צו את בני ישראל" (במדבר כ"ח:ב'), ויש מקומות שקורין שתיהם. וקורין פרקים או הלכות מן המשנה או מן הבריתות:

*ניתן לדייק כאן שהרמב"ם דורש שהברכה תהיה סמוכה ללימוד, בדומה לסמיכות הנדרש מברכת המצוות. אמנם יש שדייקו ההפך מהלכה א'. לאור הלכה א' נראה שברכת התורה היא חלק מברכות שאומרים בכל יום, בלי תלות בלימוד התורה. ראיה לדבר היא העובדה שהרמב"ם הביא את הברכה כחלק מהלכות תפילה ולא בהלכות תלמוד תורה, ולכן לדעת הרמב"ם היא לא ברכת המצוות.*

*מהצד השני, העובדה שהרמב"ם לא מנה את ברכות התורה בספר המצוות נובעת מתפיסת הברכה כברכת המצוות, ולכן אין צורך למנות אותה בנפרד ממצוות לימוד תורה.*

**לבוש או"ח מ"ז**

ואין לתמוה, למה אין מברכין גם כן ברכה לאחריה כמו שמברכין על הס״ת ברכה לאחריה. דבשלמא כשקורין אותו לתורה, שייך שפיר ברכה לפניה כשמתחיל בספר תורה, וברכה לאחריה כשמסיים והולך ממנה, **כמו בכל ברכת הנהנין שמברכין לפניה ולאחריה**. אבל הברכה שמברכין כל אחד על מה שחייב ללמוד ולעסוק בתורה, זה החיוב היא מוטלת עליו בכל עת, דכתיב "והגית בה יומם ולילה", ואין שייך לומר לברך לאחריה, שאין זמן בכל היום ובכל הלילה לומר עליו שהוא לאחריה...

"על זאת אשיב ואומר שאין נ"ל כלל טעם זה, שאם היה להם ז"ל טעם זה היה להם לתקן לעשות שתי ברכות ראשונות בכל פעם קודם שיתחיל ללמוד. אלא נ"ל דסבירא להו לחז"ל שאין הנאת מצוה זו דומה לשאר מצות שנהנין מהן כגון מצה ופסח ושאר זבחים, דהתם ההנאה והמצוה **שני עניינים הם**, ההנאה היא מה שנהנה גופו מזאת האכילה אפילו לא היה בה מצוה כמו שנהנה משאר לחם ובשר, והמצוה היא מה שאוכל מצה ולא חמץ ושאוכלו לשם מצה וכן בקרבן,**אבל הכא המצוה וההנאה חדא מילתא היא, שמצות הלימוד הוא שידע מה שילמד כדכתיב [דברים לא, יג] ולמדו ליראה את ה' וגו', וההנאה הוא ג"כ שידע מה שלמד, והרי הכל ענין אחד הוא**, לכך לא תקנו עליה בשום פעם רק ברכה אחת ברכת המצוה והיא היא ברכת הנהנין, מה שאין כן בהנאת שאר מצות, נ"ל דו"ק".

*אופציה נוספת היא תפיסת ברכות התורה באופן דיפרנציאלי:*

**רמב"ם ברכות א'**

#### (ג) וכשם שמברכין על ההניה, כך מברכין על כל מצוה ומצוה ואחר כך יעשה אותה. וברכות רבות תיקנו חכמים דרך שבח והודיה ודרך בקשה, כדי לזכור את הבורא תמיד, אף על פי שלא נהנה ולא עשה מצוה.

#### (ד) נמצאו כל הברכות כולן שלשה מינין, ברכות ההניה, וברכות המצוות, וברכות הודאה שהן דרך שבח והודיה ובקשה, כדי לזכור את הבורא תמיד וליראה ממנו:

1. לפני עשייתן [↑](#footnote-ref-0)
2. גם **הרשב"א** (ברכות כ"א),  **והריטב"א** (ברכות מ"ח:) **והמאירי** (ברכות כא) סוברים כמו הרמב"ן והחינוך. [↑](#footnote-ref-1)